seungwon929/Th-miracl huggingface dataset:
เอากุสตาแห่งซัคเซิน-ไวมาร์-ไอเซนัค

เอากุสตาแห่งซัคเซิน-ไวมาร์-ไอเซนัค () เป็นเจ้าหญิงเยอรมันจากดัชชีซัคเซิน-ไวมาร์-ไอเซนัค ซึ่งอภิเษกเข้าสู่ราชวงศ์ปรัสเซีย เมื่อพระราชสวามีได้ขึ้นเป็นพระเจ้าวิลเฮล์มที่ 1 แห่งปรัสเซีย ทำให้พระนางมียศเป็นพระราชินีแห่งปรัสเซีย ต่อมาเมื่อพระราชสวามีได้ขึ้นเป็นจักรพรรดิเยอรมัน ทำให้พระนางมียศตามขึ้นเป็นจักรพรรดินีเยอรมัน

ในปี 1826 ขณะที่ทรงมีพระชนม์เพียง 14 ชันษา พระนางได้พบกับเจ้าชายวิลเฮล์มแห่งปรัสเซีย ว่าที่พระสวามีซึ่งแก่กว่าถึง 14 ปี เมื่อพบกันครั้งนั้น เจ้าชายวิลเฮล์มทรงดำริว่าเจ้าหญิงเอากุสตาเป็นสตรีที่ยอดเยี่ยม แต่ไม่น่าดึงดูดใจเท่าเจ้าหญิงมารีผู้เป็นพี่สาวของพระนาง ทั้งสองจำยอมต้องหมั้นกันทั้งที่เจ้าชายวิลเฮล์มทรงมีคนรักอยู่ก่อน (เจ้าหญิงเอลิซา รัดซีวีล แห่งโปแลนด์) ทั้งสองอภิเษกสมรสกันในปี ค.ศ. 1829 มีพระราชบุตรด้วยกัน 2 พระองค์
ศิวะ พระมหาเทพ

ศิวะ พระมหาเทพ () หรือ ตำนานพระพิฆเนศ (ชื่อไทยในฉบับดีวีดี) เป็นละครโทรทัศน์ที่ถ่ายทำเมื่อปี ค.ศ. 2014 กล่าวถึงพระประวัติของ พระศิวะ นำแสดงโดย โมหิต ไรนา รับบท พระศิวะ ออกอากาศทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 20.00 น. - 21.00 น.

ละครเรื่องนี้มีเค้าโครงเรื่องมาจาก ตำนานของพระศิวะมหาปูรณะ มหาเทพผู้เป็นใหญ่ในจักรวาล เป็นเจ้าผู้ทรงอำนาจ ผู้ซึ่งอยู่จุดสูงสุดแห่งตรีมูรติ มหาเทพผู้ทรงไว้ซึ่งพระมหากรุณา มหาเทพผู้ทรงประทานพรอันลึกลับสุดประมาณ มหาเทพผู้เป็นที่พึ่งพิงแห่งสรรพสัตว์ทั้งหลาย ถ่ายทอดเรื่องราวชีวิตเหนือธรรมชาติ การเดินทาง ความเชื่อ และความรักของพระศิวะมหาปูรณะและพระนางอุมาเทวี ที่จะนำไปสู่ปฐมบทความรักของโลกที่ต้องจารึก
อัลฟาเบย์

อัลฟาเบย์ () เป็นเว็บไซต์ตลาดมืดออนไลน์ ทำงานด้วยระบบ hidden service of the Tor network อัลฟาเบย์ถูกปิดหลังตำรวจเข้าจับกุมเว็บไซต์ใน Operation Bayonet (and also the Hansa market) ทั้งในสหรัฐ, แคนาดา, และ ประเทศไทย ในวันที่ 13 กรกฎาคม 2017 เจ้าของและผู้ก่อตั้งเว็บไซต์คือ Alexandre Cazes เป็นพลเมืองแคนาดาที่เกิดในวันที่ 19 ตุลาคม 1991 ต่อมาเขาได้ฆ่าตัวตายที่ประเทศไทยหลังถูกจับเป็นเวลา 7 วัน
กองซุนก๋ง

กองซุนก๋ง มีชื่อในสำเนียงจีนกลางว่ากงซุนกง () เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊กเป็นบุตรชายของกองซุนตู้เจ้าเมืองเลียวตั๋ง และเป็นน้องชายของกองซุนของซึ่งต่อมาสืบทอดตำแหน่งเจ้าเมืองเลียวตั๋งต่อจากกองซุนตู้

เมื่ออ้วนซงและอ้วนฮีรบแพ้โจโฉจนต้องหนีไปอาศัยกองซุนของที่เลียวตั๋ง กองซุนของทราบเรื่องที่อ้วนซงและอ้วนฮีมาขออาศัยจึงปรึกษากับขุนนางกับทหาร กองซุนก๋งได้พูดกับกองซุนของว่า ""ครั้งอ้วนเสี้ยวเมื่อยังไม่ตายนั้น ข้าพเจ้าแจ้งกิตติศัพท์ว่า อ้วนเสี้ยวจะยกมาทำอันตรายเมืองเราเนืองๆ อยู่ บัดนี้อ้วนฮีอ้วนซงเสียเมืองหนีมา ซึ่งเราจะให้อยู่อาศัยนั้นไม่ได้ ด้วยน้ำใจอ้วนฮีอ้วนซงนั้นอุปมาเหมือนหนึ่งกา แม้จะให้อาศัยอยู่ในเมืองเรา นานไปจะคิดการกำเริบชิงเอาเมืองเราเหมือนชิงรังนกกระเหว่า ของให้ลวงอ้วนฮีอ้วนซงเข้ามาแล้วจับตัวฆ่าเสีย แล้วตัดเอาศีรษะไปให้แก่โจโฉ เมืองเราก็จะไม่มีอันตราย"" กองซุนของตอบว่า ""พี่เกรงอยู่ว่าโจโฉนั้นมีกำลังกล้าหาญนัก เกลือกจะยกกองทัพล่วงตีถึงเมืองเรา ซึ่งเราจะให้ฆ่าอ้วนฮีอ้วนซงเสียนั้นไม่ควร ถ้าเลี้ยงไว้เป็นทหารก็จะได้ต่างมือเราไปรบพุ่งโจโฉดีกว่า"" กองซุนก๋งจึงแนะนำกองซุนของว่า ""ซึ่งท่านคิดนี้ก็ชอบอยู่ ขอให้แต่งทหารออกไปสืบดูให้รู้ว่า ถ้าโจโฉจะยกล่วงมาตีเมืองเราจึงเลี้ยงอ้วนฮีอ้วนซงไว้ แม้โจโฉไม่ยกมาแล้วก็ให้จับเอาอ้วนฮีอ้วนซงฆ่าเสีย ตัดเอาศีรษะส่งไปให้โจโฉ"" กองซุนของเห็นด้วยกับคำแนะนำของกองซุนก๋งจึงให้ทหารไปสืบข่าวโจโฉ ได้ความว่าโจโฉยังอยู่ที่เมืองเอ๊กจิ๋วไม่ได้คิดจะมาตีเมืองเลียวตั๋ง กองซุนของจึงลวงอ้วนซงและอ้วนฮีมาฆ่าแล้วตัดศีรษะส่งไปให้โจโฉ

เมื่อกองซุนของเสียชีวิต กองซุนก๋งจึงได้สืบทอดตำแหน่งเจ้าเมืองเลียวตั๋งต่อจากพี่ชาย พระเจ้าโจผีได้แต่งตั้งให้กองซุนก๋งเป็นขุนพลทหารม้า และมีบรรดาศักดิ์เป็นเซียงผิงโหว (พระยาเมืองเซียงเป๋ง) ต่อมาในปีที่ 2 ของศักราชไท่เหอ (ค.ศ. 228 รัชสมัยพระเจ้าโจยอย) กองซุนเอี๋ยน ลูกชายของกองซุนของ หลานชายของกองซุนก๋ง ได้ยึดอำนาจของกองซุนก๋งผู้เป็นอา แล้วขึ้นเป็นเจ้าเมืองเลียวตั๋งแทน
มิสแกรนด์ญี่ปุ่น

มิสแกรนด์ญี่ปุ่น (; ) เป็นการประกวดนางงามระดับประเทศของญี่ปุ่น เพื่อคัดเลือกตัวแทนเข้าร่วมการประกวดมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2015 โดยก่อนหน้า ตั้งแต่ปี ค.ศ. 2013 – 2014 นั้น ผู้ดำรงตำแหน่งมิสแกรนด์ญี่ปุ่นจะมาจากการแต่งตั้งให้ดำรงตำแหน่ง ผู้อำนวยการกองประกวดมิสแกรนด์ญี่ปุ่นในปัจจุบัน คือ (Eriko Yoshii) ซึ่งได้รับสิทธิ์การจัดส่งตัวแทนญี่ปุ่นเข้าร่วมการประกวดมิสแกรนด์อินเตอร์เนชันแลตั้งแต่ ปี ค.ศ. 2016 เป็นต้นมา

ผู้ดำรงตำแหน่งมิสแกรนด์ญี่ปุ่นคนแรก คือ จากจังหวัดอะกิตะ และได้เข้าร่วมการประกวดมิสแกรนด์อินเตอร์เนชันแนล 2013 ซึ่งถือว่าเป็นการประกวดมิสแกรนด์อินเตอร์เนชันลแนลครั้งแรก ส่วนผู้ดำรงตำแหน่งมิสแกรนด์ญี่ปุ่นคนปัจจุบัน คือ อายากะ ซาโตะ (Ayaka Sato) จากจังหวัดไอชิ ซึ่งได้รับตำแหน่งจากการประกวดมิสแกรนด์ญี่ปุ่น 2016 เมื่อวันที่ 12 กันยายน ค.ศ. 2016 และได้เป็นตัวแทนเข้าร่วมการประกวดมิสแกรนด์อินเตอร์เนชันแนล 2016 ณ เมืองลาสเวกัส ประเทศสหรัฐอเมริกา

องค์กรมิสแกรนด์ญี่ปุ่นได้รับการก่อตั้งขึ้นอย่างเป็นทางการในปี ค.ศ. 2016 โดย มิสแกรนด์ญี่ปุ่น 2013 โดยก่อนหน้า สตีเฟน ดิแอซ (Stephen I. Diáz) เป็นผู้ได้รับสิทธิ์ในการจัดหาตัวแทนหญิงสาวญี่ปุ่นเพื่อเข้าร่วมการประกวดมิสแกรนด์อินเตอร์เนชันแนล โดยได้มีการแต่งตั้งให้ เอริโกะ โยชิอิ และ มิเอโกะ ทาเคอูชิ เป็นผู้ดำรงตำแหน่งมิสแกรนด์ญี่ปุ่น 2013 และ มิสแกรนด์ญี่ปุ่น 2013 ตามลำดับ และเข้าร่วมการประกวดมิสแกรนด์อินเตอร์เนชันแนล ที่ประเทศไทย ในปีดังกล่าว ต่อมาในปี ค.ศ. 2015 ได้มีการจัดการประกวดมิสแกรนด์ญี่ปุ่นขึ้นเป็นครั้งแรกขึ้น โดยผู้ชนะการประกวดในครั้งนั้น คือ อายากะ ทานากะ (Ayaka Tanaka) ซึ่งได้เป็นตัวแทนประเทศญี่ปุ่นเข้าร่วมการประกวดมิสแกรนด์อินเตอร์เนชันแนล 2015 ในช่วงเดือนตุลาคมปีนั้นที่ประเทศไทย หลังจากเป็นต้นมา ได้มีการจัดประกวดมิสแกรนด์ญี่ปุ่นขึ้นเป็นประจำในช่วงเดือนกันยายนของทุกปี ภายใต้การดูแลควบคุมของ แห่งบริษัทแพร์ คอปอเรชั่น (Pair Coporation) ผู้ได้รับสิทธิ์การจัดประกวดมิสแกรนด์ญี่ปุ่นจากจากองค์กรมิสแกรนด์อินเตอร์เนชันแนลใน ปี ค.ศ. 2015 มิยู ทานากะ (Miyu Tanaka) หนึ่งในผู้เข้าประกวดมิสแกรนด์ญี่ปุ่น 2015 ได้รับการคัดเลือกจากองค์กรมิสแกรนด์ญี่ปุ่นเพื่อให้เข้าร่วมการประกวดเฟซออฟบิวตี้อินเตอร์เนชันแนล ซึ่งถูดจัดขึ้นเมื่อวันที่ 16 ตุลาคม ค.ศ. 2015 ณ โรงแรมเดอะแกรนด์โฮเทล กรุงไทเป ประเทศไต้หวัน
ในปี ค.ศ. 2013-2014 ผู้ดำรงตำแหน่งมิสแกรนด์ญี่ปุ่นจะมาจากการแต่งตั้งให้ดำรงตำแหน่ง แต่หลังจากปี ค.ศ. 2015 เป็นต้นมา จะมีการจัดประกวดเพื่อค้นหาผู้ดำรงตำแหน่งมิสแกรนด์ญี่ปุ่นขึ้นเป็นประจำทุกปีในช่วงเดือนกันยายน

มิสแกรนด์ญี่ปุ่น 2017 (; ) ถือได้ว่าเป็นการประกวดมิสแกรนด์ญี่ปุ่นที่ถูกจัดขึ้นเป็นครั้งที่ 3 การประกวดรอบสุดท้ายถูกจัดขึ้นในวันที่ 12 กันยายน ค.ศ. 2017 ณ Selene Studio, 5 Chome-2-30 , เขตมินะโตะ, โตเกียว 108-0073 ประเทศญี่ปุ่น โดยผู้ชนะการประกวดในครั้งนี้ คือ เอริกะ ทซึจิ (Erika Tsuji/つじえりか) จากเคียวโตะ ซึ่งได้รับการส่งมอบตำแหน่งโดย อายากะ ซาโตะ มิสแกรนด์ญี่ปุ่น 2016 จากนั้นได้ต้องเข้าร่วมการประกวดมิสแกรนด์อินเตอร์เนชันแนล 2017 ในช่วงเดือนตุลาคม ค.ศ. 2017 ที่ประเทศเวียดนาม

ผู้ที่ผ่านรอบคัดเลือกระดับจังหวัดเข้าสู่การประกวดมิสแกรนด์ญี่ปุ่น 2017 มีทั้งสิ้น 14 คน ดังรายชื่อต่อไปนี้:
แบ็งฌาแม็ง แมนดี

แบ็งฌาแม็ง แมนดี () เกิดเมื่อวันที่ 17 กรกฎาคม ค.ศ. 1994 เป็นนักฟุตบอลชาวฝรั่งเศส ปัจจุบันเล่นให้กับแมนเชสเตอร์ซิตีและทีมชาติฝรั่งเศสในตำแหน่งแบ็กซ้าย
ตีเยมูเอ บากายอโก

ตีเยมูเอ บากายอโก () เกิดเมื่อวันที่ 17 สิงหาคม ค.ศ. 1994 เป็นนักฟุตบอลชาวฝรั่งเศส ปัจจุบันเล่นให้กับเอซีมิลานและทีมชาติฝรั่งเศสในตำแหน่งกองกลางตัวรับ
งักฮุย แม่ทัพพิทักษ์แผ่นดิน

งักฮุย แม่ทัพพิทักษ์แผ่นดิน () เป็นละครโทรทัศน์ที่กล่าวถึงประวัติของ งักฮุย แม่ทัพคนสำคัญคนหนึ่งใน ราชวงศ์ซ้อง หรือราชวงศ์ซ่ง นำแสดงโดย หวง เสี่ยวหมิง, เจิ้ง เพ่ยเพ่ย, หลิน ซินหรู ออกอากาศทาง ช่อง 3 แฟมิลี่ เป็นตอนแรกในวันที่ 24 กรกฎาคม พ.ศ. 2560 แทนละครโทรทัศน์เรื่อง สามก๊ก โดยมีละครโทรทัศน์ที่ออกอากาศต่อจากเรื่องนี้คือ วีรบุรุษตระกูลหยาง

ปลายราชวงศ์ซ่ง แคว้นเหลียวยกทัพบุกภาคกลาง อาณาประชาราษฏร์ได้รับความเดือดร้อน เกาจงฮ่องเต้ทรงไม่ปกครองชาติบ้านเมือง ถงกว้านแม่ทัพใหญ่ผูกพันธมิตรกับแคว้นกิมต่อต้านแคว้นเหลียว ถงกว้านไม่เพียงไม่สันทัดการศึก ทั้งยังเห็นแก่ประโยชน์ส่วนตัว ทำให้พ่ายแพ้สงครามครั้งแล้วครั้งเล่า กองทัพซ่งและกองทัพจินผูกพันธมิตร แต่กองทัพกิมก็พูดจาดูถูกดูแคลนกองทัพซ่งว่าไร้ความสามารถ สร้างความไม่พอใจให้งักฮุยเป็นอันมาก งักฮุยนำพาจางเสี้ยน,หนิวเกา,สีชิ่ง,หวังกุ้ยและผู้กล้าแปดร้อยคนออกทำศึก สำแดงความสามารถให้เป็นที่ประจักษ์แก่สายตาของกองทัพแคว้นกิม
โทอิง ซุเอะโกะ

โทอิง ซุเอะโกะ ( ; 1808 – 26 มีนาคม 1879) พระชายาและพระราชมารดาในจักรพรรดิญี่ปุ่นโดยเป็นพระชายาใน จักรพรรดิฟุชิมิ จักรพรรดิองค์ที่ 92 และเป็นพระราชมารดาใน จักรพรรดิฮะนะโซะโนะ จักรพรรดิองค์ที่ 95
อิสึสึจิ สึเนะโกะ

อิสึสึจิ สึเนะโกะ ( ; ? – 6 พฤศจิกายน 1867) พระชายาและพระราชมารดาในจักรพรรดิญี่ปุ่นโดยเป็นพระชายาใน จักรพรรดิฟุชิมิ จักรพรรดิองค์ที่ 92 และเป็นพระราชมารดาใน จักรพรรดิโกะ-ฟุชิมิ จักรพรรดิองค์ที่ 93
ประธานาธิบดีนาอูรู

ประธานาธิบดีนาอูรู เป็นตำแหน่งที่ได้รับเลือกตั้งจากสมาชิกรัฐสภานาอูรู โดยเป็นทั้งประมุขแห่งรัฐและหัวหน้ารัฐบาลแห่งนาอูรู โดยมีระยะเวลาการดำรงตำแหน่ง 3 ปี พรรคการเมืองมีบทบาทเพียงเล็กน้อยในการเมืองของนาอูรู และช่วงเวลาแห่งความไม่แน่นอนในตำแหน่งประธานาธิบดีมักเกิดขึ้นบ่อยครั้ง การเปลี่ยนแปลงความเป็นพันธมิตรระหว่างกลุ่มบุคคลจำนวนน้อยสามารถนำไปสู่การเปลี่ยนแปลงในการจัดตั้งรัฐบาล รวมถึงตำแหน่งประธานาธิบดีด้วยเช่นกัน
เดชมารคัมภีร์นพเก้า

เดชมารคัมภีร์นพเก้า หรือชื่อเดิม มังกรหยก ตอน ศึกคัมภีร์มารนพเก้า () เป็นละครโทรทัศน์ที่อิงเรื่องราวมาจากวรรณกรรมชิ้นเอกของจีนเรื่อง มังกรหยก ของกิมย้ง นำแสดงโดย เดวิด เจียง, เหลียง เพ่ยหลิง, จาง จื่อหลิน ออกอากาศทางช่อง 3 แฟมิลี่ เป็นตอนแรกในวันที่ 5 กรกฎาคม พ.ศ. 2560

ฝงเหิง เป็นองค์หญิงแห่งเมืองกิม เนื่องจากอาวุธในเมืองนี้มีส่วนพัวพันกับคัมภีร์ จึงต้องเข้ามามีส่วนพัวพันในการแย่งคัมภีร์กับเหล่าจอมยุทธด้วย ในภาวะคับขันนั้น เธอได้รับการช่วยชีวิตจากอึ้งเอี๊ยะซือ ทั้งสองต่างชื่นชมฝีมือซึ่งกันและกัน หลังจาการประลองยุทธที่หัวซานผ่านไปแล้ว ข่าวคราวของคัมภีร์ก็เงียบหายไป แต่ทว่า อึ้งเอี๊ยะซือ เนื่องจากได้รับพิษอย่างหนัก จากการช่วยชีวิตของฝงเหิง จนทำให้ฝงเหิงจำเป็นต้องไปหลอกขอคัมภีร์จากจิวแปะทง เพื่อมารักษา อึ้งเอี๊ยะซือ ทว่า อาวเอี้ยงฮง ได้ข่าวรีบตามมาแย่งคัมภีร์

เฉินสวนฟง ศิษย์เอกแห่งสำนักฝ่ามือเหล็ก เนื่องจากไม่พอใจการกระทำของ ฉิวเชียนเหยิ่น ที่ใช้วิธีสกปรกแย่งชิงคัมภีร์จึงตัดสินใจแยกทางออกมา เป็นเหตุให้ถูกตามล่า โชคดีที่อั้งเอี๊ยะซือช่วยชีวิตไว้

เหมยเซาฟง เป็นทาสผู้ซื่อสัตย์ของ เอ้าเอี้ยงฮง เดิมเป็นศัตรูคู่อาฆาตของอึ้งเอี๊ยะซือ แต่แล้วพรมหมลิขิตทำให้กลายเป็นศิษย์คนโปรดของอึ้งเอี๊ยะซือ เมื่อเอ้าเอี้ยงฮง แย่งชิงคัมภีร์ไม่สำเร็จจึงบังคับให้ เหมยเซาฟงขโมยคัมภีร์ สร้างความลำบากใจให้แก่นางอย่างมาก
สกาวเดือน

สกาวเดือน เป็นนวนิยายไทยแนวย้อนยุคอิงประวัติศาสตร์ ผลงานของฉัตรชัย วิเศษสุวรรณภูมิ หรือพนมเทียน ศิลปินแห่งชาติสาขาวรรณศิลป์

นวนิยายเรื่องนี้อยู่ในชุดเดียวกับนวนิยายอีก 4 เรื่องคือ มัสยา, ละอองดาว, แววมยุรา และกัลปังหา โดยนวนิยายเรื่องนี้สร้างเป็นภาพยนตร์และละครโทรทัศน์หลายครั้ง นำมาสร้างเป็นละครโทรทัศน์ครั้งแรกในปี 2530 ทางช่อง 7 นำแสดงโดยอภิชาติ หาลำเจียก, ทรงกลด บริรักษ์นรากร, มนฤดี ยมาภัย, สกาวเดือน ราชไมตรี ,เนาวรัตน์ ยุกตะนันท์ และ เพ็ญลักษณ์ ราชไมตรี และชุดที่โด่งดังคือในปี 2538 ทางช่อง 3 นำแสดงโดยแคทรียา อิงลิช, จอห์นนี แอนโฟเน และปรียานุช ปานประดับ ครั้งล่าสุดสร้างเป็นละครโทรทัศน์ออกอากาศทาง ช่อง 7 ใน พ.ศ. 2561 ทุกวันศุกร์ 20.05 น. เสาร์ อาทิตย์ 20.15 น. ต่อจากละครเรื่อง วิหคหลงลม เริ่มวันเสาร์ที่ 24 มีนาคม พ.ศ. 2561 - วันศุกร์ที่ 27 เมษายน พ.ศ. 2561
Club Friday To Be Continued ตอน รักลองใจ

Club Friday To Be Continued ตอน รักลองใจ เป็นภาคต่อจากเรื่อง Club Friday The Series 7 เหตุเกิดจากความรัก ตอน รักลองใจ บทโทรทัศน์โดย มาวิน อักษรา กำกับโดย ชูเกียรติ ศักดิ์วีระกุล ออกอากาศทุกคืนวันพุธ-พฤหัสบดี เวลา 20.20 น. ทางช่อง GMM 25 เริ่มตอนแรกวันพฤหัสบดีที่ 20 กรกฎาคม พ.ศ. 2560 - 31 สิงหาคม พ.ศ. 2560 นำแสดงโดย ยุทธนา เปื้องกลาง,มนชนก แสงฉายเพียงเพ็ญ,นารา เทพนุภา,ภัทรศยา ยงรัตนมงคล,เศรษฐพงศ์ เพียงพอ ต่อจากเรื่อง Home Stay หนีรัก ไปพักใจ และมีตอนพิเศษชื่อว่า จบตามใจ จะเป็นเนื้อหาตอนจบของซีรี่ส

เรื่องราวของการแก้แค้นที่กำลังรอสะสาง เมื่อพลอย (โม-มนชนก) ได้ข่าวจากเพื่อนสนิทของเจ (ตูมตาม-ยุทธนา) ว่าเจกำลังจะแต่งงานกับพิณ (นารา เทพนุภา) ในอีก 1 อาทิตย์ข้างหน้า แม้พลอยกับเจจะเลิกรากันไปนานแล้วตั้งแต่สมัยเรียน แต่พลอยยังคงมีอาการโศกเศร้า เพราะยังลืมเจไม่ได้ และในใจลึก ๆ ยังแอบหวังว่าเจจะกลับมาขอคืนดีกับเธอ

การตอบรับของละครเรื่องนี้ทั้งหมด 13 ตอน ตอนที่ได้ออกอากาศไป (เมื่อวันที่ 20 กรกฎาคม พ.ศ. 2560 – 31 สิงหาคม พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.55
อึ่ง หสิตะเสน

อึ่ง หสิตะเสน เดิมคือ เจ้าจอมอึ่ง เป็นอดีตพระสนมในกรมพระราชวังบวรวิไชยชาญ เป็นนางละครในเจ้าคุณจอมมารดาเอม หม่อมครูอึ่งเป็นผู้วางรากฐาน และเป็นผู้ถ่ายทอดท่ารำละครตัวพระ ทั้งหมดของคณะละครวังสวนกุหลาบ ภายหลังจากกรมพระราชวังบวรวิไชยชาญทิวงคตแล้วได้กราบบังคมทูลลาออกจากพระราชวังบวรสถานมงคล

อึ่งเป็นธิดาของหม่อมหลวงชม อภัยกุล ต่อมาได้เข้ามาเป็นตัวละครในเจ้าคุณจอมมารดาเอม ซึ่งคณะละครนั้นได้ตกทอดไปถึงกรมพระราชวังบวรวิไชยชาญพระราชโอรสในเจ้าคุณจอมมารดาเอม ต่อมาได้ถวายตัวเป็นพระสนมในกรมพระราชวังบวรวิไชยชาญมีบรรดาศักดิ์เป็น เจ้าจอมอึ่ง

ต่อมาจากกรมพระราชวังบวรวิไชยชาญทิวงคตแล้วได้กราบบังคมทูลลาออกจากพระราชวังบวรสถานมงคล ไปสมรสกับเปล่ง หสิตะเสน มีบุตรธิดา 2 คนคือ

ภายหลังได้เข้ามาเป็นครูละครวังสวนกุหลาบ เป็นผู้วางรากฐาน และเป็นผู้ถ่ายทอดท่ารำละครตัวพระ ทั้งหมดของคณะละครวังสวนกุหลาบ อึ่งมีความเชี่ยวชาญในกระบวนลีลาท่ารำตัวพระทุกประเภท ได้เป็นครูให้กับละครคณะต่างๆ อาทิ ละครหลวงในพระบาทสมเด็จพระปกเกล้าเจ้าอยู่หัว อึ่งสิ้นชีวิตเมื่อใดไม่ปรากฏ แต่สันนิษฐานว่าสิ้นชีวิตหลังหม่อมครูนุ่มอึ่งมีศิษย์คนสำคัญอาทิ ท่านผู้หญิงแผ้ว สนิทวงศ์เสนี และเฉลย ศุขะวณิช ศิลปินแห่งชาติ สาขาศิลปะการแสดง พ.ศ. 2530 และครูลมุล ยมะคุปต์
ดิสนีย์แชนแนลเอเชียตะวันออกเฉียงใต้

ดิสนีย์แชนแนลเอเชียตะวันออกเฉียงใต้ () เป็นช่องสถานีโทรทัศน์ ที่ออกฉายในประเทศไทย จีน เกาหลีใต้ ฮ่องกง เวียดนาม อินโดนีเซีย มาเลเซีย สิงคโปร์ ฟิลิปปินส์ บรูไน กัมพูชา และปาเลา โดยมีต้นแบบมาจากช่องดิสนีย์แชนแนล ของสหรัฐอเมริกา

ในประเทศไทย ช่องดิสนีย์แชนแนลเอเชีย ออกฉายทางทรูวิชั่นส์ ช่อง 447/91
รายชื่อภาพยนตร์ที่ออกอากาศในทุก ๆ วัน เวลา 18:30 น. (เวลาประเทศไทย)
ทูนามิเอเชียตะวันออกเฉียงใต้

ทูนามิเอเชียตะวันออกเฉียงใต้ () เป็นช่องสถานีโทรทัศน์ ที่ออกฉายในเอเชียตะวันออกเฉียงใต้ โดยมีต้นแบบมาจากช่องทูนามิ ของสหรัฐอเมริกา และทำการยุติออกอากาศ ในวันที่ 31 มีนาคม พ.ศ. 2561

ทูนามิได้ออกอากาศในประเทศไทยเมื่อ พ.ศ. 2555 โดยเคเบิลท้องถิ่น ภายหลังถูกย้ายมายัง บริษัท ซีทีเอช จำกัด (มหาชน) และ บริษัท ทีโอทีไอพีทีวี จำกัด ต่อมาประเทศไทยนั้นได้มีการเปิดตัว ทูนามิ (ไทย) ในวันที่ 14 มกราคม 2558 ซึ่งจะทำให้สามารถดูช่องทูนามิผ่านทางเคเบิล/ดาวเทียมทั่วประเทศได้ฟรี (โดยแทนที่ช่อง 6ที่ยุติออกอากาศ) โดยสามารถดูผ่านจานดาวเทียมแบบฟรี ต่อมาเปลี่ยนชื่อเป็น ทีเอ็นที (TNT) เพิ่มรายการเรียลลิตี้และตลกขบขัน ปัจจุบันได้ทำการยุติออกอากาศในประเทศไทยแล้วเมื่อวันที่ 1 มกราคม พ.ศ. 2561 ปัจจุบันรายการและการ์ตูนต่างๆ ของช่องทูนามิประเทศไทยบางส่วนนำไปฉายในช่องบูมเมอแรงประเทศไทย
เจ้าจอมช้อย ในรัชกาลที่ 4

เจ้าจอมช้อย (สกุลเดิม: โรจนดิศ) เป็นพระสนมในพระบาทสมเด็จพระจอมเกล้าเจ้าอยู่หัว

เจ้าจอมช้อย เป็นธิดาของพระยาอัพภันตริกามาตย์ (ดิศ โรจนดิศ) และขรัวยายคล้าย เป็นน้องสาวของเจ้าจอมมารดาเที่ยง และเป็นพี่สาวของเจ้าจอมมารดาชุ่ม นอกจากนี้ยังเป็นเป็นพี่สาวต่างมารดาของเจ้าจอมมารดาทับทิม (ธิดาขรัวยายอิ่ม) และเจ้าจอมมารดาแส (ธิดาขรัวยายบาง) ต่อมาถวายตัวเป็นเจ้าจอมในพระบาทสมเด็จพระจอมเกล้าเจ้าอยู่หัว

ต่อมาได้เกิดเหตุขุนสุวรรณ (เขียน) ใช้ให้กุหลาบภรรยา เข้าไปพูดจาแทะโลมเจ้าจอมช้อย พระบาทสมเด็จพระจอมเกล้าเจ้าอยู่หัวโปรดฯ ให้ตระลาการชำระ แล้วให้นำขุนสุวรรณ (เขียน) และภรรยาไปประหารชีวิตเสียที่วัดดิสหงษาราม ส่วนเจ้าจอมช้อยนั้นให้ลงพระราชอาญาเฆี่ยนหกสิบทีแล้วจำไว้ ปรากฏใน "พระราชพงศาวกรุงรัตนโกสินทร์ รัชกาลที่ ๔" ว่า

""ครั้นมาถึงเดือน ๗ นั้น เกิดความเรื่องอ้ายเขียนขุนสุวรรณ บุตรพระยาราชภักดี ให้อีกุหลาบภรรยาเข้าไปพูดจาแทะโลมเจ้าจอมช้อย บุตรพระยาบำเรอภักดี มีผู้ทิ้งหนังสือข้างใน โปรดฯ ให้ตระลาการชำระได้ความว่ารักใคร่ให้เข้าของกันเนืองๆ แต่ไม่ถึงตัวกัน ลูกขุนวางบทจึงให้เอาอ้ายเขียนอีกุหลาบไปประหารชีวิตเสียที่วัดมักสัน ณวันจันทร์ เดือน ๗ แรม ๑๒ ค่ำ (วันที่ 27 มิถุนายน พ.ศ. 2402) แต่ตัวอีช้อยนั้นให้ลงพระราชอาญาหกสิบแล้วสับเสี่ยงแล้วจำไว้"

"แล้วโปรดเกล้าโปรดกระหม่อม ให้เนรเทศพระโยคาญาณภิรัต วัดราชสิทธาราม ๑ เจ้าอธิการวัดบางประทุน ๑ เป็นผู้ให้น้ำมนต์อ้ายเขียนอีกุหลาบเนรเทศไปอยู่เมืองสงขลา""
วัดโคกกระต่าย

วัดโคกกระต่าย

ศาสนสถาน
การบริหารและการปกครอง
อ้างอิง
พระเจ้าซิกมุนด์ที่ 3 วาซา

พระเจ้าซิกมุนด์ที่ 3 วาซา ทรงเป็นกษัตริย์แห่งโปแลนด์และแกรนด์ดยุกแห่งลิทัวเนียจากราชวงศ์วาซา ระหว่างค.ศ. 1587 ถึง 1632 นอกจากที่พระองค์จะเป็นพระประมุขแห่งเครือจักรภพโปแลนด์-ลิทัวเนีย นอกจากนั้นพระองค์ยังทรงสถาปนาสหภาพระหว่างโปแลนด์กับสวีเดนใน ค.ศ. 1592 จนกระทั่งถูกพระราชปิตุลาลุงคือ พระเจ้าคาร์ลที่ 9 แห่งสวีเดน บังคับให้พระองค์สละราชสมบัติสวีเดนในค.ศ. 1599
มิสยูนิเวิร์สไทยแลนด์ 2560

มิสยูนิเวิร์สไทยแลนด์ 2560 เป็นการประกวดครั้งที่ 6 ในชื่อมิสยูนิเวิร์สไทยแลนด์ เปิดรับสมัครเมื่อวันที่ 18 มิถุนายน 2560 ณ โรงแรมเรอเนสซองซ์ กรุงเทพ ราชประสงค์ กรุงเทพมหานคร และเก็บตัวทำกิจกรรมที่จังหวัดเชียงใหม่ ระหว่างวันที่ 19–26 กรกฎาคม พ.ศ. 2560 หลังจากนั้นได้กลับมาเก็บตัวฝึกซ้อมที่กรุงเทพมหานคร โดยรอบพรีลิมมินารีจัดการประกวดเมื่อวันที่ 27 กรกฎาคม พ.ศ. 2560 และรอบตัดสินจัดการประกวดเมื่อวันที่ 29 กรกฎาคม พ.ศ. 2560 ณ รอยัลพารากอนฮอลล์ ศูนย์การค้าสยามพารากอน กรุงเทพมหานคร โดยในประกวดรอบตัดสิน สถานีวิทยุโทรทัศน์ไทยทีวีสีช่อง 3 ดำเนินการถ่ายทอดการประกวด ผู้ที่ชนะการประกวดจะได้เป็นตัวแทนประเทศไทยเข้าร่วมประกวดนางงามจักรวาล 2017 โดย ชลิตา ส่วนเสน่ห์ มิสยูนิเวิร์สไทยแลนด์ 2559 เป็นผู้สวมมงกุฏให้กับ มารีญา พูลเลิศลาภ ครองตำแหน่งในปีนี้

ตำแหน่งพีเพิลส์ชอยซ์เป็นตำแหน่งที่ตัดสินจากคะแนนยอดนิยมสูงสุดจากการโหวตจากผู้ชมทางบ้าน ผู้เข้าประกวดที่ได้รับคะแนนสูงสุดจะผ่านเข้าสู่รอบ 16 คนสุดท้ายทันที (โดยผลคะแนนจะเรียงตามลำดับ)

ผู้เข้าประกวด 40 คนสุดท้ายได้รับการยืนยันจากเว็บไซต์มิสยูนิเวิร์สไทยแลนด์
ยูโรเปียนเบสบอลแชมเปียนชิป

ยูโรเปียนเบสบอลแชมเปียนชิป () เป็นการแข่งขันเบสบอลระดับทีมชาติชุดใหญ่ของทวีปยุโรป อยู่ภายใต้การกำกับของสมาพันธ์เบสบอลยุโรป (ซีอีบี) การแข่งขันครั้งแรกจัดขึ้นในปี ค.ศ. 1954
ท่าอากาศยานพะโม

ท่าอากาศยานพะโม เป็นท่าอากาศยานที่ให้บริการในเมืองพะโม รัฐกะฉิ่น ทางตอนเหนือของประเทศพม่า รู้จักกันในอีกชื่อคือ ท่าอากาศยานบานมาว

สร้างในปี ค.ศ. 1942 ในฐานะฐานทัพอากาศของญี่ปุ่น แต่มักถูกโจมตีโดยกองทัพฝ่ายสัมพันธมิตร จนถูกยึดในเดือนพฤษภาคม ค.ศ. 1945 ได้รับการบูรณะในช่วงปี ค.ศ. 1891 และถูกใช้เป็นสนามบินเล็กของกองทัพอากาศที่สิบ และยังเคยเป็นสถานีสื่อสารและควบคุมกองทัพอากาศจนถึงเดือนกันยายน ค.ศ. 1945

ท่าอากาศยานอยู่สูง จากระดับน้ำทะเล ประกอบด้วย 1 รันเวย์ยางมะตอย ขนาดพื้นที่ 1,677 x 31 ตารางเมตร (5,502 × 102 ตารางฟุต)
ท่าอากาศยานทวาย

ท่าอากาศยานทวาย เป็นท่าอากาศยานที่เมืองทวาย เขตตะนาวศรี ทางตะวันออกเฉียงใต้ของประเทศพม่า อยู่ในระดับความสูง จากระดับน้ำทะเล ประกอบด้วย 1 รันเวย์คอนกรีต ขนาด 3661.5 x 30 เมตร
ท่าอากาศยานเกาะสอง

ท่าอากาศยานเกาะสอง (; ) เป็นท่าอากาศยานขนาดเล็กในเมืองเกาะสอง ประเทศพม่า มีทางวิ่งขนาด 1800 x 50 เมตร
ท่าอากาศยานล่าเสี้ยว

ท่าอากาศยานล่าเสี้ยว เป็นท่าอากาศยานในเมืองล่าเสี้ยว ประเทศพม่า อยู่ใกล้กับศูนย์บัญชาทหารภาคตะวันออกเฉียงเหนือ สนามบินแห่งนี้ไม่มีอุปกรณ์เอ็กซเรย์
สตรีสาร

สตรีสาร เป็นนิตยสารรายสัปดาห์สำหรับผู้หญิง ที่เกิดขึ้นในปี พ.ศ. 2491 ปิดตัวในปี พ.ศ. 2539 มีบรรณาธิการคือ นิลวรรณ ปิ่นทอง

ภายในเล่มประกอบด้วย เรื่องสั้น นวนิยาย และเนื้อหาเกี่ยวกับการเรือน อาหาร การฝีมือ แบบเสื้อ สุขภาพและความงาม ใช้สตรีเป็นภาพปก พิมพ์สีสวยงาม นิตยสารสตรีสารเฟื่องฟูสูงสุดในช่วงปี พ.ศ. 2500-2520 เคยมียอดจำหน่ายสูงถึง 20,000 ฉบับ คอลัมน์ในนิตยสาร จัดได้เป็น 3 วัย คือ มีคอลัมน์ยอดฮิตอย่างถ้อยแถลง โดย บก.นิลวรรณ และนิยายที่แจ้งเกิดนักเขียนดังชั้นครู เช่น กฤษณา อโศกสิน โบตั๋น และ ว.วินิจฉัยกุล เนื้อหาของนวนิยายจะเป็นแนวสะท้อนความเป็นจริงในด้านที่ไม่รันทดเกินไปจนหาทางออกไม่ได้ ไม่ไร้สาระจนหาแก่นสารไม่ได้ ไม่ชิงรักหักสวาทโดยขาดเหตุผล

จากปกฉบับปฐมฤกษ์รูปนางรจนา เพื่อประกาศว่าผู้หญิงควรมองความงามจากภายใน นิลวรรณ ปิ่นทอง ยังต่อยอดการทำนิตยสารเด็ก "ดรุณสาร" (ปิดตัวในปี 2504)

นิตยสาร "สตรีสาร" ได้รับรางวัลพระเกี้ยวทองคำ จากจุฬาลงกรณ์มหาวิทยาลัย ในฐานะนิตยสารส่งเสริมภาษาไทยดีเด่น เมื่อปี พ.ศ. 2530

นิตยสาร "สตรีสาร" เริ่มจัดพิมพ์และวางตลาด ครั้งแรกเป็นฉบับที่ 1 ปีที่ 1 ปี พ.ศ. 2491 โดยระยะแรกออกเป็นรายปักษ์ แล้วภายหลังเปลี่ยนเป็นรายสัปดาห์ตั้งแต่ปี พ.ศ. 2508 เป็นต้นมา ผู้ก่อตั้งเริ่มแรกคือคุณเรวดี เทียนประภาส (ผู้เป็นเจ้าของโรงเรียนเรวดี และเป็นมารดาของสุรางค์ เปรมปรีดิ์ ผู้บริหารทีวีช่อง 7) และมีนิลวรรณ ปิ่นทอง ถือเป็นผู้ร่วมก่อตั้งนิตยสารสตรีสารด้วยผู้หนึ่ง และเข้ามารับหน้าที่เป็นบรรณาธิการเป็นคนที่สองรวมทั้งรับหน้าที่บริหารพร้อมกันไปด้วยตั้งแต่ปี 2492

เนื้อหานิตยสาร มีครบทุกเพศ ทุกวัย ให้สาระครบครันทั้งหมวดภาษาและวรรณกรรม หมวดสารัตถคดี หมวดชีวิตครอบครัว หมวดงานอดิเรก หมวดสุขภาพและความงาม และภาคพิเศษสำหรับเด็กซึ่งเป็นนิทานและเรื่องสำหรับเด็ก และยังได้ออกนิตยสารสำหรับเด็กอีกฉบับหนึ่งคือ "ดรุณสาร "ในปี 2498 โดยทำควบคู่ไปกับสโมสรปรียา ซึ่งเป็นกลุ่มกิจกรรมสำหรับเด็ก แต่ "ดรุณสาร" ต้องปิดตัวไปในที่สุดในปี 2504 เพราะไม่มีแหล่งเงินสนับสนุนในการจัดทำ แต่ภายหลังปี 2514 ได้นำ "ดรุณสาร" กลับมา โดยอยู่ในรูปแบบภาคพิเศษสำหรับผู้เยาว์แทรกอยู่ในสตรีสาร นิตยสารสตรีสารเฟื่องฟูสูงสุดในช่วงปี 2500-2520

หลังจากปีนี้จนถึงปี 2539 เริ่มมีนิตยสารสำหรับผู้หญิงเกิดขึ้นมาใหม่มากหลากหลายแนวและเข้าสู่ยุคบริโภคนิยมเต็มที่ ถึงแม้จะมีการปรับตัวมาโดยตลอด ผนวกกับยังมีปัญหาเรื่องต้นทุนการผลิตที่สูงขึ้นตลอดเวลา กอรปกับวัยและสุขภาพของคุณนิลวรรณที่ย่างเข้าสู่วัยชราเริ่มมีปัญหาสุขภาพ ท่านจึงตัดสินใจยุติการผลิตนิตยสาร "สตรีสาร" ฉบับสุดท้ายคือ ฉบับที่ 52 เดือนมีนาคมปี พ.ศ. 2539 ซึ่งครบ 48 ปีพอดี และตัวท่านก็อายุ 80 ปีแล้วเช่นกัน
อารีพงศ์ ภู่ชอุ่ม

ดร.อารีพงศ์ ภู่ชอุ่ม เกิดเมื่อวันที่ 20 ก.ค.2500 เกิดที่กรุงโตเกียว ประเทศญี่ปุ่น เรียนการศึกษาระดับประถมศึกษาและมัธยมศึกษาที่ โรงเรียนสาธิตจุฬาลงกรณ์มหาวิทยาลัย โดยจบรุ่นที่10 ของ โรงเรียนสาธิตจุฬาลงกรณ์มหาวิทยาลัย และจบการศึกษาระดับปริญญาตรี ปริญญาโท และ ปริญญาเอก จากประเทศสหรัฐอเมริกา ภายหลังเรียนจบปริญญาเอก ได้ทำงานที่แรกที่เป็นอาจารย์สอนที่ University of Saskatchewan ประเทศแคนาดาจนได้รับตำแหน่ง ผู้ช่วยศาสตราจารย์ เขาเดินทางกลับมาประเทศไทยและเข้ารับราชการที่แรกตำแหน่ง นักวิชาการคลัง 4 กองธนาธิการ กรมบัญชีกลาง รับตำแหน่งสำคัญอาทิ รองผู้อำนวยการ สำนักงานคณะกรรมการนโยบายรัฐวิสาหกิจ ผู้อำนวยการสำนักงานคณะกรรมการนโยบายรัฐวิสาหกิจ กระทรวงการคลัง อธิบดีกรมสรรพสามิต กระทรวงการคลัง ปลัดกระทรวงการคลัง อาจารย์พิเศษวิทยาลัยป้องกันราชอาณาจักร สถาบันวิชาการป้องกันประเทศ สถาบันพระปกเกล้า

ดร.อารีพงศ์ ในระหว่างวิกฤตการณ์การเมืองไทย พ.ศ. 2556–2557 ดำรงตำแหน่งกรรมการในคณะกรรมการอำนวยการรักษาความมั่นคงภายในราชอาณาจักร ครั้งแรกระหว่างวนที่ 11 ตุลาคม ถึง 18 ตุลาคม พ.ศ. 2556 ครั้งที่สองระหว่างวันที่ 1 ธันวาคม พ.ศ. 2556 ถึง 31 ธันวาคม พ.ศ. 2556 ครั้งที่สามระหว่างวันที่ 1 มกราคม ถึง 30 เมษายน พ.ศ. 2557ในฐานะที่เป็นเลขาธิการสำนักงานคณะกรรมการพัฒนาระบบราชการ

ภายหลังการรัฐประหารในประเทศไทย พ.ศ. 2557 ดร.อารีพงศ์ รับตำแหน่ง เลขาธิการสำนักงานคณะกรรมการพัฒนาระบบราชการ ปลัดกระทรวงท่องเที่ยวและกีฬา และ กรรมการอิสระ บริษัท ปตท. จำกัด (มหาชน) ปัจจุบันดำรงตำแหน่งปลัดกระทรวงพลังงาน ประธานคณะกรรมการ บริษัท การบินไทย จำกัด (มหาชน) ประธานกรรมการในคณะกรรมการการไฟฟ้าฝ่ายผลิตแห่งประเทศไทย และ ประธานกรรมการในคณะกรรมการสถาบันบริหารกองทุนพลังงาน กรรมการในคณะกรรมการกฤษฎีกา (ประเทศไทย) กรรมการ ในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งนายกรัฐมนตรีที่ 210/2559

ดร.อารีพงศ์ เกษียณอายุราชการ ในวันที่ 1 ตุลาคม พ.ศ. 2560 ดร.อารีพงศ์ เป็นข้าราชการไทยที่ดำรงตำแหน่งปลัดกระทรวงถึง 3 กระทรวง ตลอดชีวิตการทำงานรับราชการ เขาสมรสกับ นางอลิสา ภู่ชอุ่ม หัวหน้ากลุ่มงานกิจกรรมและการเผยแพร่ สถาบันพิพิธภัณฑ์การเรียนรู้แห่งชาติ แต่ไม่มีบุตรและบุตรี

ภายหลังเกษียณอายุราชการได้รับการแต่งตั้ง เป็น กรรมการผู้ทรงคุณวุฒิในคณะกรรมการนโยบายการให้เอกชนร่วมลงทุนในกิจการของรัฐ

ด้านรางวัลได้รับรางวัลศิษย์เกียรติยศ ประจำปีการศึกษา 2554 จากโรงเรียนสาธิตจุฬาลงกรณ์มหาวิทยาลัย
โคคิว

โคคิว () ส่วนหนึ่งของฝ่ายในของ พระราชวังหลวง ของญี่ปุ่นที่เรียกว่า ไดริ ("Dairi") ซึ่งใช้เป็นที่ประทับของพระราชวงศ์ฝ่ายหญิงและที่พำนักของบรรดานางในและนางกำนัล
สกุลปลาทองทะเล

ปลาทองทะเล เป็นสกุลของปลาทะเลขนาดเล็กที่อยู่ในสกุล "Pseudanthias" ในวงศ์ย่อย Anthiinae ของวงศ์ปลากะรัง หรือปลาเก๋า (Serranidae)

เป็นปลาขนาดเล็กมีสีสันและลวดลายสดใส พบได้ในแนวปะการังของมหาสมุทรอินเดีย และแถบอินโด-แปซิฟิก จึงเป็นที่นิยมของนักประดาน้ำและการเลี้ยงเป็นปลาสวยงาม หลายชนิดจัดเป็นสิ่งมีชีวิตเฉพาะถิ่น
ปลาทองทะเลหลังสีเหลือง

ปลาทองทะเลหลังสีเหลือง () ปลาทะเลขนาดเล็กชนิดหนึ่ง ในวงศ์ปลากะรัง (Serranidae)

เป็นปลาทองทะเลชนิดหนึ่ง มีลักษณะเด่น คือ ลำตัวสีน้ำเงินมีด้านหลังสีเหลือง มีพฤติกรรมชอบอยู่รวมกันเป็นฝูงใหญ่ในแนวปะการัง บางครั้งอาจพบรวมฝูงกับปลากล้วยฟ้าครีบเหลือง หรือปลาข้างเหลือง ("Caesio teres") วัยอ่อน ซึ่งมีลักษณะคล้ายคลึงกันจนยากจะแยกแยะ แต่ปลาทองทะลหลังสีเหลืองมีความตื่นตกใจต่อสัตว์นักล่ามากกว่า เมื่อตกใจจะหลุบหลบเข้าไปใต้กองหินหรือปะการัง เมื่ออันตรายผ่านพ้นไปแล้วค่อยโผล่ออกมารวมฝูงกันใหม่ ขณะที่ปลากล้วยฟ้าครีบเหลืองไม่มีพฤติกรรมเช่นนั้น

ตัวผู้มีตัวเมียในฮาเร็มจำนวนมาก บางครั้งอาจถึง 10 ตัว ในแต่ละอาณาเขต บางครั้งเมื่อมีตัวผู้จากอาณาเขตอื่นล่วงล้ำเข้ามาก็จะมีการทะเลาะวิวาทกัน

เป็นปลาที่กินแพลงก์ตอนที่ลอยตามกระแสน้ำเป็นอาหาร ด้วยการอ้าปากรอ พบกระจายพันธุ์อย่างกว้างขวางในมหาสมุทรอินเดีย ตั้งแต่ชายฝั่งทะเลของแอฟริกาตะวันออก, มัลดีฟส์, ทะเลแดง, ทะเลอันดามัน ไปจนถึงหมู่เกาะโคโคส และเกาะคริสต์มาสของออสเตรเลีย นิยมเลี้ยงเป็นปลาสวยงาม
เบสบอลทีมชาติรัสเซีย

เบสบอลทีมชาติรัสเซีย () เป็นทีมเบสบอลระดับทีมชาติของประเทศรัสเซีย เป็นตัวแทนของประเทศรัสเซียในการแข่งขันเบสบอลระดับนานาชาติเช่น ยูโรเปียนเบสบอลแชมเปียนชิป เป็นต้น และอยู่ภายใต้การดูแลของ
เบสบอลเวิลด์คัพ

อินเตอร์คอนติเนนทอลคัพ

ยูโรเปียนเบสบอลแชมเปียนชิป